અન્ય ઊભરતા દેશોના ચલણ પણ ડોલર સામે નબળા પડ્યા છે.‘ટ્રેડ વોર’ની આશંકા હોય ત્યારે સામાન્ય રીતે ડોલરમાં વધારો થયો હોય છે.અન્ય ઊભરતા બજારોના ચલણ પણ ઘટી રહ્યા હોવાથી આપણે ગેરલાભની સ્થિતિમાં નથી. વૈશ્વિક અનિશ્ચિતતાને કારણે રૂપિયો આગામી સમયમાં નવી નીચી સપાટીને સ્પર્શશે. તેને લીધે ભારતના નિકાસને પ્રોત્સાહન આપવાના પ્રયાસોને વેગ મળશે. માત્ર રૂપિયામાં ઘટાડો નોંધાશે તો નિકાસના મોરચે ભારતની સ્પર્ધાત્મકતામાં વધુ સુધારો થશે.મે મહિનામાં ભારતની નિકાસ ૨૦ ટકા વધીને ૨૮.૮૬ અબજ ડોલર થઈ છે, જે વર્ષ અગાઉ ૨૪.૦૧ અબજના સ્તરે હતી. રૂપિયો ડોલર સામે આ ૧૨ મહિનાના ગાળામાં ૪.૫ ટકા ઘટ્યો છે.છેલ્લા બે વર્ષમાં રૂપિયો પ્રમાણમાં સ્થિર રહ્યો છે. જ્યારે અન્ય ઊભરતા દેશોના ચલણમાં ઘટાડો થયો છે.